Emakhuwa

Waakhapelela ni waatthekuliha anamwane

A produção deste livro tornou-se possível graças ao apoio do povo Americano através da Agência dos Estados Unidos para o Desenvolvimento Internacional (USAID). O conteúdo desta publicação é da total responsabilidade do Ministério da Educação e Desenvolvimento Humano da República de Moçambique.

FICHA TÉCNICA
Título:
Waakhapelela ni waatthekuliha anamwane
Língua:
Emakhuwa
Coordenação Editorial - MINEDH:
Telésfero de Jesus e Vicente Bisque
Vamos Ler!:
Samima Patel, Abdala Machude, Amélia Bazima e Dilson Buque
Autores:
Neves Jacinto Anselmo, Júlio Bernardo, Lucas Bonga, Eduardo Napualo,
Elmano Mucopo, Ana Jahamo e Saraiva A Aibo
Assessoria Linguística e metodológica:
Carlos Manuel e Maurício Bernardo
Ilustração:
Orlando Chissano
Maquetização:
Walter Sambo
Capa:
Orlando Chissano e Walter Sambo
Impressão:
???????
Tiragem:
???????
N.º do registo:
???????
Financiado por USAID
República de Moçambique

Anamwane ithutu sihinnyaala.
Soovirikana, sooxeerya, sooripelela.
Masi sootheene soowunkhela.
Anamwane ootheene ti oolikana.
Khonireera waathanla anamwane.
Awo annaahakalaliha axipaapa aya.

Ahaana okhalihiwa ni ophentiwa.
Khareere mananna a waakhalihera.
Musome wiira mwiiwe nnanna nna:
Anamwane ayili ari apatthani.
Nihiku nimosa aarowasa oxikola.
Aavira mparapaara moophunyeya.

Mmosa ohoona imanka soottokottha.
Owo oophavela otupha eparapaara.  Ookhottihiwa otupha meekhaawe.
Mwaha hasireere mikukutta soovira.
Nto mulopwana mmosa ohaatupiha.
Awosa aaphiya saana oxikola waya.

Vaxa, atthu anceene animweetta. Aneetta aphavelaka mureerelo aya.
Aakhala ale aneetta vathi.
Atthu akina aneetta ni mikukutta.
Siiso, nihaana nisuwelaka weetta.
Ni osuwela tho otupha eparapaara.

Otepexa wene anamwane akhaani. Ahaana osuwela weetta ni otupha.
Ahinatthi, ahaana owehaweha saana.
Moono woolopwana ni woothiyana.
Ipooma suulupale waatta mikukutta.
Otupha iparapaara ti wootepa ovila.

Tivo iparapaara sirinaaya isemaaforu.
Iyo sinikhala vanikumana iparapaara.
Sirina aluuxu araru anvirikana opatta.
Ooxeerya, ancano ni ooripelela.
Apatta ooripelela ti oniviriwaaya.
Apatta ooxeerya onimweemeliwa.
Mparapaara kahi nipuro na othweela.

Aakhala anamwane axexe apatthani:
Nuunu, Rosita, Ruuyi ni Swaalehe.
Awo waasivela opaka isepwere.
Annisuwela wiira osoma oreera.
Yaawo anisoma Ekalaase ya Neeraru.
Yaphiya owaani anivaanela ni akina.
Anaaxuttiha akina soosoma saya.

Anamwane akina annunlela oxikola.
Anaxikola ahaana okhapelela iliivuru.
Aheleke iya mmurupani wala mukina.
Ahaana otthyawa onaana vapulani
wiira ikaruma sa oxikola sihinaane.
Nto awo annetta ni apurusoori aya.

Purusoori orowa omootola naxikola.
Naxikola oniwereyiwa ettekuxa.
Otannyale ni epula yaamurumpe
ni orapa maasi oonanara a epula.
Purusoori orowale ni anaxikola awe.
Purusoori oolavula sa ettekuxa.

Oxikola aakhala makhuru a mphira.
Aniira mpantta anaxikola anceene.
Anaxikola athiyana ni alopwana.
Oxikola weyiwo nookhala nipuwa.
Nipuwa nno ti na omaniwa mphira.
Athiyana animmana athiyanaru.
Ni alopwana animmana yaaworu.

Olelo nihiku na mphira oxikola. Wookhala muxinttano wa athiyana.
Makhuru mayili anirowa oxinttana:
Nikhuru na Rosita ni na Salima.
Rosita ookupali wiira onooxintta1.
Rosita: -Wuuu! Yeee! Nnooxintta.
Salima: - Hiyo khaavo onniwerya.

1Onooxintta = Onoolola = Onootthema = onoowaka.

Mphira a athiyana oopaceriwa. Purusoori onnaakhaliha ootheene.
Maliko onaaleela ottikha saana.
Ale yaanimuttikha mphira saana.
Waari muxinttano wa ohakalalihana.
Mphira aahimala ohixittaniwanne.

Nipuwa na mphira khanikhanle saana.
Maliko oolattula nvaanelo oxikola iira:
-Niire exeeni wiira nipuwa niloke?
Axipaapa: ˗Naale miri sa muuttutthi.
Seyiyo ninrowa waala mukerekhere.
Naxikola: ˗Ni tho sipakiwe minyukhu.

Purusoori: ˗Naale miri xeeni mmo?
Axipaapa: ˗Nimwaale mmo akaasiya.
Naxikola: ˗Hiyo ninrowa  okhuwari.
Purusoori: ˗Nihaana opaka mukuso.
Axipaapa aavarihana nihiku nooteka.

Anaxikola annikhuwari miri iye.
Akina aarowela miri sa minyukhu.
Noomala nipuwa ni nooreera saana.
Atthu ootheene nihaasivela nno.
Ni annisareya nihiku na mphira.
Wiiwanana wa atthtu wohooneya.